b'\n_START_ARTICLE_\nND Bilje\n_START_SECTION_\nZgodovina\n_START_PARAGRAPH_\nUstanovitev \xc5\xa1portnega dru\xc5\xa1tva v Biljah sega v leto 1945, medtem ko je nogometni klub v njegovem okviru za\xc5\xbeivel leto pozneje. Po enoletnem samostojnem delovanju je leta 1947 pri\xc5\xa1lo do zdru\xc5\xbeitve z Adrio iz Mirna in s \xc5\xa0empetrom v skupni klub, ki pomeni predhodnika dana\xc5\xa1njega prvoliga\xc5\xa1a v Novi Gorici._NEWLINE_Nogometni zanesenjaki so samostojen klub v Biljah ponovno obudili leta 1972 in od takrat naprej ta neprekinjeno deluje ter se \xc5\xa1portno in organizacijsko razvija.'